ZMLUVA O DIELO

č. doplní objednávateľ pred podpisom zmluvy

***uzavretá podľa § 536 anasl. zákona č. 513/1991 Zb.(Obchodného zákonníka) v platnom znení***

čl. I.  
ZMLUVNÉ STRANY

* 1. **Objednávateľ:**

Názov : Mesto Levoča

Sídlo : Námestie Majstra Pavla, 054 01 Levoča

Štatutárny orgán : Ing. Miroslav Vilkovský, MBA – primátor mesta

IČO : 00329321

DIČ : 2020717754

Bankové spojenie : UniCredit Bank Slovakia, a.s., Levoča

IBAN : SK45 1111 0000 0010 1934 5046

Kontaktná osoba : Ing. Lenka Petrášová

Telefón : + 421 53 451 40 01

e-mail : mesto@levoca.sk

*(ďalej len „Objednávateľ“)*

* 1. **Zhotoviteľ:**

Názov : ..............................

Sídlo : ..............................

IČO : ..............................

DIČ : ..............................

IČ DPH : ..............................

Bankové spojenie : ..............................

IBAN : ..............................

štatutárny orgán : ..............................

Zapísaná v:   ..............................

Zástupca oprávnený konať:

a) vo veciach technických : ..............................

b) vo veciach realizácie : ..............................

Telefón/fax : ..............................

e-mail : ..............................

*(ďalej len „Zhotoviteľ“)*

čl. II.   
VÝCHODISKOVÉ PODKLADY A ÚDAJE

* 1. Táto zmluva o dielo je výsledkom procesu verejného obstarávania zákazky s nízkou hodnotou na uskutočnenie stavebných prác, ktorý vykonal objednávateľ v súlade s § 117 Zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní") a v súlade so schválenou Smernicou Mesta Levoča o verejnom obstarávaní č. 01/2021 zo dňa 23.04.2021.
  2. Názov stavby: **„Dom meštiansky, Námestie Majstra Pavla 43 v Levoči, ÚZPF 2932/1 – Obnova strechy a súvisiacich konštrukcií (ďalej len „dielo“)**. Stavebné práce sa budú realizovať v zmysle vypracovanej prípravnej a projektovej dokumentácie:
* „Statické posúdenie meštianskeho domu na Námestí Majstra Pavla č. 43 v Levoči – časť valbová strecha objektu pri Kláštornej ulici“, spracované spoločnosťou Mastat s.r.o. Spišská Nová Ves, zodpovedným projektantom Ing. Mgr. Jurajom Markom v decembri 2019,
* „Projekt pre realizáciu stavby - Dom meštiansky, Námestie Majstra Pavla 43 v Levoči, ÚZPF 2932/1“, spracovaný spoločnosťou M PROJEKT plus Prešov, projektantom Ing. arch. Mariánom Čutkom, hl. projektantom Ing. arch. Máriou Čutkovou v decembri 2020.

Predmetom stavebných prác je obnova valbovej strechy a súvisiacich konštrukcií ukončovacieho objektu Domu meštianskeho na Námestí Majstra Pavla č. 43 pozostávajúca z búracích prác, statického zabezpečenia krovu, výmeny laťovania, položenia strešnej krytiny a klampiarskych prvkov.

čl. III.  
 PREDMET PLNENIA

* 1. Predmetom tejto zmluvy je riadne vykonanie diela za podmienok stanovených v tejto zmluve, v súlade s prípravnou a projektovou dokumentáciou, výkazom výmer a špecifikácií, ktoré sú jej súčasťou, vo vlastnom mene a na vlastnú zodpovednosť Zhotoviteľom*,* pri dodržaní platných STN, technologických postupov a všeobecne záväzných technických požiadaviek, platných právnych, prevádzkových a bezpečnostných predpisov, v súlade s:
* ohlásením stavebných úprav a udržiavacích prác pod č. SOÚ 657/2021 zo dňa   
  06.09.2021,
* záväzným stanoviskom Krajského pamiatkového úradu Prešov č. KPUPO-2021/1249-2/3346/Ja zo dňa 20.01.2021,
* prípravnou dokumentáciou „Statické posúdenie meštianskeho domu na Námestí Majstra Pavla č. 43 v Levoči – časť valbová strecha objektu pri Kláštornej ulici“, spracovanou spoločnosťou Mastat s.r.o. Spišská Nová Ves, zodpovedným projektantom Ing. Mgr. Jurajom Markom v decembri 2019,
* projektovou dokumentáciou „Dom meštiansky, Námestie Majstra Pavla 43 v Levoči, ÚZPF 2932/1“, spracovanou spoločnosťou M PROJEKT plus Prešov, projektantom Ing. arch. Mariánom Čutkom, hl. projektantom Ing. arch. Máriou Čutkovou v decembri 2020,
* oceneným výkazom výmer – položkový rozpočet (príloha č. 1 k Zmluve o dielo).
  1. Zhotoviteľ prehlasuje, že urobil prehliadku staveniska.
  2. Zhotoviteľ vyhlasuje, že:

1. sa oboznámil a preskúmal všetky podmienky a okolnosti súvisiace s realizovaním predmetu zmluvy a sú mu známe všetky technické, kvalitatívne a kvantitatívne podmienky vykonania diela,
2. riadne sa oboznámil so všetkou dokumentáciou špecifikujúcou požiadavky na vykonanie diela, ako aj so skutočným stavom na mieste, na ktorom má byť dielo podľa tejto zmluvy realizované,
3. predmet zmluvy je mu jasný a na základe svojej odbornej spôsobilosti, technického vybavenia a personálu, ktorý má k dispozícii, je schopný ho vykonať riadne, včas, kompletne a na požadovanej odbornej úrovni v súlade s touto zmluvou a všetkými jej prílohami, s príslušnými právnymi predpismi, ako aj technickými normami požadovanými projektom stavby,
4. zodpovedá za to, že on a rovnako všetci jeho subdodávatelia disponujú všetkými certifikátmi, licenciami, povoleniami a živnostenskými oprávneniami potrebnými pre riadne a včasné vykonanie všetkých prác, dodávok a služieb v rozsahu tejto zmluvy a v súlade s touto zmluvou a v zmysle príslušných platných všeobecne záväzných právnych predpisov a technických noriem Slovenskej republiky v Európskej únie.
   1. Zhotoviteľ nie je oprávnený v priebehu plnenia diela uplatňovať nároky a požiadavky na úpravu ceny diela z dôvodu nepresnosti Výkazu výmer s projektovou dokumentáciou.
   2. Dielo je financované zo Štátneho rozpočtu Slovenskej republiky prostredníctvom rozpočtovej kapitoly Ministerstva kultúry Slovenskej republiky na rok 2021 na obnovu, ochranu a rozvoj kultúrneho dedičstva v oblasti pamiatkového fondu a z vlastných prostriedkov verejného obstarávateľa vyčlenených na tento účel.

čl. IV.   
ČAS PLNENIA

* 1. Termíny plnenia diela:
  + dokončenie diela je **najneskôr do 60 kalendárnych dní odo dňa odovzdania staveniska vrátane protokolárneho prevzatia stavby**,
  + predpokladaný termín odovzdania staveniska: **október 2021**
  + zhotoviteľ je povinný prevziať stavenisko od Objednávateľa najneskôr do piatich (5) pracovných dní odo dňa nadobudnutia účinnosti zmluvy. Zhotoviteľ je povinný začať so zhotovovaním diela najneskôr do piatich (5) pracovných dní odo dňa prevzatia staveniska,
* termín uvoľnenia staveniska je do 10 pracovných dní od protokolárneho prevzatia stavby.
  1. Identifikácia územia a stavby: stavba, súp.č. 23, parcela KN - C 26, druh pozemku: zastavaná plocha a nádvorie o výmere 664 m2, zapísané na LV č. 1, katastrálne územie Levoča, číslo ÚZPF 2932/1.
  2. Práce na realizácii predmetu zmluvy budú zo strany Zhotoviteľa zabezpečené podľa zmluvných ustanovení a noriem na odbornej úrovni odborne spôsobilou osobou: ................ (meno doplní zhotoviteľ). Zhotoviteľ sa zaväzuje, že menovaná odborne spôsobilá osoba bude k dispozícii počas celej doby plnenia predmetu ZoD.
  3. Zhotoviteľ je povinný bez meškania informovať Objednávateľa o vzniku udalosti, ktorá bráni alebo sťažuje realizáciu diela s dôsledkom omeškania doby dokončenia diela dohodnutej touto zmluvou.
  4. Za dokončené dielo sa považuje dielo po jeho úplnom a riadnom vyhotovení podľa dohodnutého rozsahu a po protokolárnom odovzdaní a prevzatí diela.
  5. Zmluvný termín uvedený v bode 4.1 je termín najneskoršie prípustný a neprekročiteľný s výnimkou:
  + vyššej moci, t.j. v prípade udalostí, ktoré nie sú závislé od vôle zmluvných strán a tieto ich nemôžu ovplyvniť (neočakávané prírodné a iné javy, pandémie),
  + v prípade zmien rozsahu diela podľa pokynov Objednávateľa; v prípade zmeny rozsahu diela zmluvné strany vždy uzavrú dodatok k tejto zmluve, kde bude uvedená zmena rozsahu a cena diela a z toho vyplývajúca zmena termínu ukončenia diela,
  + vydania príkazov, zákazov a obmedzení vydaných orgánmi verejnej moci, ak neboli vydané v dôsledku konania alebo nekonania Zhotoviteľa.
  1. Dokončením diela sa rozumie jeho riadne odovzdanie Objednávateľovi protokolom o odovzdaní a prevzatí diela, v ktorom bude oboma zmluvnými stranami stanovené, že dielo je odovzdané bez takých vád a nedorobkov, ktoré by bránili jeho trvalému užívaniu.
  2. Dodržanie času plnenia zo strany Zhotoviteľa je závislé od riadneho a včasného spolupôsobenia Objednávateľa dohodnutého v tejto zmluve. Po dobu omeškania Objednávateľa s poskytnutím spolupôsobenia nie je Zhotoviteľ v omeškaní so splnením záväzku.
  3. V prípade existencie nevhodných poveternostných alebo klimatických podmienok je Zhotoviteľ oprávnený prerušiť vykonávanie diela. Na prerušenie vykonávania diela je Zhotoviteľ povinný upozorniť Objednávateľa aj zápisom v stavebnom denníku. O dobu prerušenia vykonávania diela sa predlžuje lehota na zhotovenia a dokončenie diela. Za nevhodné poveternostné podmienky sa považujú podmienky, za ktorých nie je možné zrealizovať jednotlivé druhy prác podľa podmienok príslušných EN, STN.

čl. V.  
CENA

* 1. Cena diela je cenou stanovenou na základe **Prílohy č. 1 k Zmluve o dielo: ocenený Výkaz výmer – položkový rozpočet** v súlade so zákonom č. 18/1996 Zb., o cenách, v znení neskorších predpisov a predstavuje čiastku:

Cena diela bez DPH .............................. EUR

DPH .............................. EUR

**Cena diela vrátane DPH / Cena celkom .............................. EUR**

(slovami: xxx EUR)

V prípade neplatcu DPH sa uvedie celková navrhovaná zmluvná cena. Na túto skutočnosť upozorní zhotoviteľ v ponuke.

* 1. DPH je stanovená vo výške a sadzbe podľa príslušného právneho predpisu, platného v dobe podpisu tejto zmluvy.
  2. V cene podľa ods. 5.1 tejto zmluvy sú obsiahnuté aj náklady na vybudovanie, prevádzku, údržbu a vypratanie zariadenia staveniska zhotoviteľa a jeho stráženie, prípadné poplatky za záber a užívanie verejných a iných plôch mimo plôch vo vlastníctve obstarávateľa pre zriadenie staveniska, bezpečnostné opatrenia, prípadné dočasné dopravné značenie, všetky ostatné náklady zhotoviteľa spojené so zhotovením stavby, náklady na elektrickú energiu a vodu, ďalej všetky potrebné náklady na prípadné odborné prehliadky a skúšky, atesty, certifikáty stavebných výrobkov a materiálov.
  3. Zhotoviteľ nemá nárok na úpravu ceny spôsobenej predĺžením lehoty vykonania diela, ktoré sám zavinil.
  4. Zmluvu o dielo možno zmeniť počas jej trvania bez nového verejného obstarávania len za podmienok podľa § 18 ZoVO.
  5. V prípade nevykonania niektorých prác, resp. činnosti uvedených v  ocenenom výkaze výmer zo strany Zhotoviteľa, ak sa tieto ukážu v priebehu prác ako nepot­rebné; v tomto prípade budú tieto práce z ceny diela odpočítané a to v cene podľa oceneného výkazu výmer.
  6. Postup úpravy ceny pri rozšírení predmetu plnenia podľa tejto zmluvy je nasledovný:
* každá zmena vyvolaná niektorou zo zmluvných strán oproti ocenenému Výkazu výmer (resp. rozpočet), bude zapísaná v stavebnom denníku a podpísaná zástupcami Zhotoviteľa, Objednávateľa a v prípade potreby aj inými účastníkmi realizácie diela,
* v prípade súhlasu zmluvných strán so zmenou, vypracuje Zhotoviteľ dodatok k rozpočtu, ktorý bude obsahovať:
  + 1. položkovite ocenený Výkaz výmer naviac prác,
    2. sprievodnú správu,
  + pre ocenenie Výkazu výmer u naviac prác bude zhotoviteľ používať ceny nasledovne:
    1. pri položkách, ktoré sa vyskytovali v položkovom rozpočte bude používať ceny z položkového roz­počtu,
    2. pri položkách, ktoré sa v položkovom rozpočte nevyskytovali, predloží Zhotoviteľ osobitnú kalkuláciu ceny, v ktorej takéto práce ocení podľa jednotkových cien uvedených v rozpočte za práce, ktoré sú svojou povahou najbližšie naviac prácam,
    3. v prípade, ak kalkulácia ceny nebude predložená, alebo nedôjde k dohode, budú práce ocenené podľa obvyklých trhových cien za rovnaký typ prác.
  + dodatok k tejto zmluve podpísaný oboma zmluvnými stranami dotýkajúci sa zmeny ceny diela, bude oprávňovať Zhotoviteľa k uplatňovaniu zmenenej ceny vo faktúre.

čl. VI.   
PLATOBNÉ PODMIENKY

* 1. Zhotoviteľ si uplatňuje nárok na úhradu za vykonané práce čiastkovou faktúrou a konečnou vyúčtovacou faktúrouvystavenou zhotoviteľom najneskôrdo 10 pracovných dní po ukončení preberacieho konania celého diela. Konečná faktúra bude obsahovať súpis uhradenej čiastkovej faktúry a rozdiel ceny k úhrade podľa dohodnutej ceny vrátane DPH.
  2. Objednávateľ neposkytuje Zhotoviteľovi na plnenie podľa tejto zmluvy počas realizácie diela žiadne preddavky ani zálohy z ceny diela. Faktúra bude obsahovať všetky náležitosti daňového dokladu v zmysle zák. č. 222/2004 Z. z. o dani z pridanej hodnoty v znení neskorších predpisov.
  3. Faktúra bude obsahovať nasledovné náležitosti:
  + označenie “faktúra” a jej číslo,
  + identifikačné údaje Objednávateľa a Zhotoviteľa (IČO, DIČ, IČ DPH, sídlo), registrácia
  + označenie banky a číslo účtu, na ktorý sa má platiť, v súlade so zmluvou
  + číslo zmluvy a označenie fakturovanej časti diela,
  + deň vystavenia a odoslania faktúry a lehotu jej splatnosti, fakturačné obdobie,
  + fakturovaná suma bez DPH, sadzbu DPH a celkovú fakturovanú sumu vrátane DPH,
  + náležitosti pre účely dane z pridanej hodnoty,
  + Objednávateľom potvrdený súpis vykonaných prác
  1. Súčasťou faktúry musia byť nasledovné dokumenty (podpísané oprávneným zástupcom zhotoviteľa):
* krycí list faktúry,
* súpis vykonaných prác.
  1. V prípade, že faktúra nebude obsahovať náležitosti uvedené v zmluve, Objednávateľ je oprávnený vrátiť ju Zhotoviteľovi na doplnenie. V takom prípade nová lehota splatnosti začne plynúť doručením opravenej faktúry Objednávateľovi.
  2. Zhotoviteľ zodpovedá za pravdivosť, správnosť a úplnosť údajov uvedených v ním vypracovanom súpise vykonávaných prác.
  3. Zhotoviteľ musí svoje práce vyúčtovať overiteľným spôsobom. Faktúra musí byť zostavená prehľadne a pritom sa musí dodržiavať poradie položiek a označenie, ktoré je v súlade s oceneným výkazom prác a odsúhlasené technickým dozorom objednávateľa.
  4. Lehota splatnosti faktúry je 30 dní odo dňa jej doručenia Objednávateľovi spolu so všetkými prílohami. Faktúra budú predkladané v štyroch originálnych vyhotoveniach.

čl. VII.   
ZÁRUČNÁ DOBA - ZODPOVEDNOSŤ ZA VADY

* 1. Zhotoviteľ zodpovedá za to, že dielo je zhotovené podľa prípravnej a projektovej dokumentácie, oceneného Výkazu výmer a podmienok zmluvy, a že počas záručnej lehoty bude mať vlastnosti dohodnuté v zmluve, zodpovedajúce platným technickým predpisom a STN, vyhláškam a zákonom vzťahujúcim sa na predmet plnenia a nemá vlastnosti, ktoré by rušili, alebo znižovali hodnotu alebo schopnosť jeho používania.
  2. Zhotoviteľ zodpovedá za to, že dodané množstvo a vykonané práce sa zhodujú s údajmi uvedenými v súpise prác.
  3. Zhotoviteľ zaručuje, že použité materiály sú nové, v prvej akostnej triede, zodpovedajú požiadavkám Objednávateľa a obvyklým štandardom.
  4. Objednávateľ prípadné reklamácie vady diela v záručnej lehote uplatní bezodkladne po ich zistení písomnou formou.
  5. Zhotoviteľ zodpovedá za vady, ktoré dielo má v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ vtedy, ak boli spôsobené porušením jeho povinností.
  6. Zhotoviteľ poskytuje objednávateľovi záruku na dielo v trvaní 60 mesiacov, v zmysle § 562 ods. 2 písm. c) zákona č. 513/1991 Zb. Obchodný zákonník v znení neskorších predpisov a začína plynúť od dátumu odovzdania a prevzatia kompletného diela uvedeného v preberacom protokole s výnimkou výrobkov, materiálov, zariadenia konštrukcií, u ktorých bude záručná doba zhodná so záručnou dobou poskytnutou na tento materiál, výrobky, zariadenia a konštrukcie ich výrobcami. V prípade, že dôjde k reklamácií vád diela a tieto budú Zhotoviteľom v záručnej dobe odstránené, záručná doba na časti diela, ktoré boli prevzaté po reklamácii, začína plynúť dňom prevzatia uvedeného v zápisnici platí na dobu ďalších 24 mesiacov, ktorá však neuplynie skôr ako záručná doba uvedená v prvej vete tohto bodu Zmluvy.
  7. Zhotoviteľ nesie plnú zodpovednosť za škody, ktoré vzniknú Objednávateľovi v dôsledku nesplnenia zmluvných podmienok.
  8. Zmluvné strany sa dohodli, že v prípade nedodržania kvality použitých materiálov a nekvalitne zrealizovaných stavebných prác, Zhotoviteľ po uplatnení oprávnenej reklamácie uskutoční neodkladne náhradné plnenie v požadovanej kvalite na svoje náklady.
  9. Zhotoviteľ po protokolárnom odovzdaní diela nezodpovedá za poruchy, vzniknuté haváriami, prírodnými katastrofami a nevhodnými zásahmi tretích osôb.
  10. Zhotoviteľ sa zaväzuje uskutočniť obhliadku do 48 hodín od obdržania oznámenia o vade a začať s odstraňovaním vád diela najneskôr do 5 dní od prevzatia písomného uplatnenia oprávnenej reklamácie Objednávateľa a vady odstrániť v lehote stanovenej objednávateľom. Maximálna lehota na odstránenie vád je 14 kalendárnych dní.
  11. Zhotoviteľ je zodpovedný za straty alebo škody na majetku, zranenia alebo usmrtenia tretích osôb, ktoré môžu nastať počas vykonávania diela alebo ako jeho dôsledok.
  12. Zmluvné strany sa dohodli pre prípad vady diela, že počas záručnej lehoty má Objednávateľ právo požadovať a Zhotoviteľ povinnosť bezplatného odstránenia vady.
  13. Ak Zhotoviteľ neodstráni vady v dohodnutej lehote, môže Objednávateľ zabezpečiť ich odstránenie na náklady Zhotoviteľa treťou osobou.
  14. Záručná doba sa predlžuje o dobu započatú dňom oznámenia vád a končiacu dňom odstránenia vady Zhotoviteľom.
  15. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých Objednávateľom a Zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil Objednávateľ a ten na ich použití trval.
  16. Na písomnú žiadosť objednávateľa je zhotoviteľ povinný bez zbytočného odkladu reklamované vady odstrániť, aj keď neuznáva, že za vady zodpovedá. V sporných prípadoch znáša náklady na odstránenie vád až do rozhodnutia súdu o reklamácií zhotoviteľ.

čl. VIII.   
PODMIENKY VYKONANIA DIELA

* 1. Práce na realizácií diela musia byť vykonané podľa zmluvných ustanovení na profesionálnej úrovni a musia vyhovovať § 43 g zákona č. 50/76 Zb. v znení neskorších predpisov. Materiály a výrobky určené k vykonaniu diela musia byť všeobecne dobrej kvality a musia spĺňať požiadavky § 43 f zákona č. 50/76 Zb. v znení neskorších predpisov a zákona č. 133/2013 Z. z. o stavebných výrobkoch v znení neskorších predpisov. K dodaným materiálom a výrobkom musia byť doložené certifikáty, osvedčenia o vhodnosti ich použitia na stavby a licencie na vykonávanie predmetných technológií a pod., najneskôr pred ich zabudovaním. Do doby ich odovzdania Objednávateľovi ich archivuje Zhotoviteľ ako prílohu k stavebnému denníku.
  2. Výrobky a materiály určené na vykonanie diela musí Zhotoviteľ dodať bez akýchkoľvek práv tretích osôb.
  3. Zhotoviteľ vykonáva činnosti spojené s predmetom plnenia na vlastnú zodpovednosť, na svoje náklady, rešpektujúc právne predpisy, rozhodnutia, technické normy a špecifikácie.
  4. Zhotoviteľ zodpovedá za bezpečnosť pri práci a ochranu zdravia všetkých svojich zamestnancov a osôb, ktoré sa s jeho vedomím pohybujú v mieste plnenia diela.
  5. Zhotoviteľ nesmie realizáciu diela ako celok odovzdať inému subjektu bez predchádzajúceho písomného súhlasu Objednávateľa.
  6. Zhotoviteľ nevykoná žiadne zmeny prác a materiálov bez odsúhlasenia Objednávateľom. Všetky požiadavky na prípadne technicky zdôvodnené zmeny, musia byť zapísané do stavebného denníka a až po ich odsúhlasení Objednávateľom môže zmeny Zhotoviteľ realizovať. Práce, ktoré Zhotoviteľ vykoná bez súhlasu Objednávateľa odchylne od zmluvných dojednaní, nebudú uhradené.
  7. Zhotoviteľ bude realizovať rozsah dohodnutého diela pre túto stavbu v súčinnosti s Objednávateľom a podľa jeho pokynov. Zhotoviteľ má však povinnosť upozorniť na nevhodnosť pokynov Objednávateľa. Inak bude zodpovedať za vady diela, ktoré vznikli v dôsledku takéhoto porušenia povinností.
  8. Zhotoviteľ písomne vyzve Objednávateľa na preverenie a prevzatie všetkých prác, ktoré budú v ďalšom pracovnom postupe zakryté, alebo sa stanú neprístupnými. Výzva musí byť doručená Objednávateľovi písomne, najmenej 4 dni vopred. V prípade, že sa zástupca Objednávateľa po riadnej výzve na preverenie prác v určenej lehote nedostaví, je povinný uhradiť náklady dodatočného odkrytia, pokiaľ také odkrytie požaduje. Ak sa pri dodatočnom odkrytí zistí, že práce boli vykonané vadne, nesie náklady dodatočného odkrytia Zhotoviteľ.
  9. Skutočnosť, že Objednávateľ skontroloval vykonané práce, nezbavuje Zhotoviteľa zodpovednosti za prípadne vady a nedostatky.
  10. Pri realizácii diela musí Zhotoviteľ dodržať príslušné predpisy a normy, najmä:
* všetky všeobecne záväzné právne predpisy, najmä stavebný zákon č. 50/1976 Zb. v znení neskorších predpisov a k nemu príslušné vykonávacie prepisy, Vyhlášku č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie,
* všetky platné Slovenské technické normy, vzťahujúce sa na predmet zmluvy, vydaných Úradom pre normalizáciu, metrológiu a skúšobníctvo Slovenskej republiky, resp. Slovenským ústavom technickej normalizácie Bratislava,
* Zákon NR SR č. 124/2006 Z. z. o bezpečnosti a ochrane zdravia pri práci v znení neskorších predpisov,
* Zákon NR SR č 314/2001 Z.z. o ochrane pred požiarmi v znení neskorších predpisov,
* Nariadenie vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko,
* Rozhodnutia a vyjadrenia dotknutých orgánov verejnej moci a príslušných organizácií,
* Nariadenie vlády SR č. 391/2006 Z. z. o minimálnych bezpečnostných a zdravotných požiadavkách na pracovisko,
* Nariadenie vlády SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov,
* Nariadenie vlády SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov,
* Nariadenie vlády SR č. 281/2006 Z. z. o bezpečnostných požiadavkách pri ručnej manipulácií s bremenami,
* Zákon NR SR č. 355/2007 Z. z. o ochrane, podpore a rozvoji verejného zdravia v znení neskorších predpisov.
  1. Zhotoviteľ zaručuje, že má všetky povolenia a licencie, ktoré sú nevyhnutné k zhotoveniu diela, a že tieto povolenia sú postačujúce k tomu, aby mohol dielo riadne začať a dokončiť.
  2. Zhotoviteľ zrealizuje dielo kvalifikovanými zamestnancami. Zhotoviteľ zodpovedá za to, že bude mať pre zamestnancov všetky potrebné úradné povolenia a platné kvalifikačné potvrdenia pre realizáciu diela.
  3. Zhotoviteľ vykoná dielo v rozsahu, kvalite a termínoch podľa tejto zmluvy.
  4. Zhotoviteľ plne zodpovedá za vhodnosť a bezpečnosť všetkých prác a stavebných metód používaných na stavenisku a pracovisku.
  5. Zhotoviteľ po celý čas realizácie diela a odstraňovania jeho vád a nedorobkov:
* zodpovedá za bezpečnosť a ochranu zdravia pri práci za všetky osoby na stavenisku, bude udržiavať stavenisko a dielo (pokiaľ nie je dokončené a odovzdané do užívania Objednávateľovi) v náležitom stave tak, aby týmto osobám nehrozilo nebezpečenstvo a ďalej zabezpečí, aby všetky osoby na stavenisku boli riadne inštruované a plnili všetky pokyny týkajúce sa bezpečnosti práce podľa platného práva,
* vykoná všetky primerané opatrenia na ochranu verejnosti a životného prostredia na stavenisku i mimo neho,  zamedzeniu škody na verejnom majetku, proti zasahovaniu do práv tretích osôb následkom znečistenia, hluku, vibrácií, prachu alebo iných príčin, vznikajúcich v dôsledku jeho činností.
  1. Zhotoviteľ počas vykonávania diela je povinný na stavenisku a v jeho okolí zachovávať poriadok a čistotu a bude na svoje náklady a nebezpečenstvo priebežne odpratávať a odvážať zo staveniska všetok stavebný odpad, vzniknutý jeho činnosťou a bude ho likvidovať a ukladať len na miestach k tomu určených v zmysle zákona NR SR 79/2015 Z. z. o odpadoch v znení doplňujúcich neskorších predpisov.
  2. Zhotoviteľ sa zaväzuje, že na stavenisku resp. pracovisku:
* bude zamestnávať pracovníkov len so zdravotnou a odbornou spôsobilosťou na určený druh pracovnej činnosti,
* bude dodržiavať bezpečnostné, hygienické, požiarne predpisy a predpisy pre ochranu životného prostredia,
* zabezpečí si vlastný dozor nad bezpečnosťou práce vrátane sústavnej kontroly bezpečnosti práce pri všetkých činnostiach na stavenisku a pracovisku,
* upozorní Objednávateľa na všetky možné riziká, ktoré by mohli viesť pri jeho činnosti na pracovisku k ohrozeniu života, zdravia pracovníkov objednávateľa alebo tretích osôb alebo k ohrozeniu bezpečného stavu technických zariadení a objektov,
* bude rešpektovať zákaz fajčenia, zákaz prinášať a používať na stavenisku resp. pracovisku Objednávateľa akékoľvek alkoholické nápoje a omamné látky.
  1. Zhotoviteľ pri realizácii diela bude postupovať tak, aby z dôvodu stavebnej činnosti nedošlo ku škodám na majetku správcov inžinierskych sietí, majetku Mesta Levoča a susediacich objektov. V prípade, že vzniknú takéto škody z dôvodu na strane Zhotoviteľa, tak ich Zhotoviteľ odstráni na vlastné náklady, a ak to nebude v jeho moci, súhlasí s tým, aby bola výška škôd po ich odstránení a vyčíslení odpočítaná z jeho konečnej faktúry za dielo.
  2. Spolupôsobenie Objednávateľa:
* spolupôsobením Objednávateľa sa rozumie plnenie povinnosti Objednávateľa, ktoré je nevyhnutné k  riadnemu a  včasnému splneniu povinnosti Zhotoviteľa, najmä k  riadnemu a  včasnému vykonaniu diela alebo jeho časti Zhotoviteľom a  k  riadnemu a včasnému odstráneniu prípadných vád diela Zhotoviteľom.
* Objednávateľ v rozsahu nevyhnutne potrebnom poskytne na vyzvanie Zhotoviteľa súčinnosť pri zaobstarávaní podkladov potrebných pre realizáciu diela, doplňujúcich údajov, spresnení podkladov, vyjadrení a stanovísk, ktorých potreba vznikne v priebehu plnenia tejto zmluvy. Toto spolupôsobenie poskytne Zhotoviteľovi vo vzájomne dohodnutom čase, inak v primeranej lehote.
* Objednávateľ zabezpečí účasť kompetentných zástupcov Objednávateľa na rokovaniach počas realizácie diela na základe výzvy Zhotoviteľa, a zabezpečí priebežné prerokovanie predkladaných návrhov technických a technologických riešení v záujme zabezpečenia plynulého postupu realizácie diela.
  1. V prípade ak zhotoviteľ zadá subdodávku alebo ďalej deleguje akúkoľvek úlohu týkajúcu sa vykonania diela a/alebo ktorýchkoľvek prác, dodávok a/alebo služieb súvisiacich so zhotovovaním diela ktorémukoľvek z jeho subdodávateľov (ďalej len subdodávatelia), zhotoviteľ bude:
     + v plnom rozsahu zodpovedať za riadne a včasné vykonanie diela (časti zhotovovaného diela) takisto, ako keby ho vykonával sám,
     + zabezpečovať, že subdodávatelia sú si plne vedomí a v plnom rozsahu dodržiavajú všetky podmienky tejto zmluvy,
     + v plnom rozsahu vyplácať subdodávateľov za všetky subdodávateľské služby a bude uhrádzať akékoľvek dodatočné náklady súvisiace s takýmito subdodávateľskými vzťahmi, pričom všetky časti diela, ktoré budú plnené formou subdodávok, budú zhotovované na výlučné náklady Zhotoviteľa a na jeho nebezpečenstvo.
  2. Objednávateľ je povinný odovzdať stavenisko vypratané tak, aby Zhotoviteľ mohol na ňom začať práce v súlade s podmienkami zmluvy.
  3. Objednávateľ zabezpečí všetky rozhodnutia orgánov štátnej správy, potrebné pre vykonanie diela.
  4. Zhotoviteľ je povinný viesť stavebný denník s príslušnými náležitosťami, do ktorého sa budú zapisovať všetky skutočnosti podstatné pre naplnenie tejto zmluvy, najmä údaje o časovom postupe prác a ich akosti, zdôvodnenie odchýlok vykonávaných prác od projektu.
  5. Objednávateľ je povinný kontrolovať obsah denníka a k zápisom pripájať svoje stanoviská.
  6. Objednávateľ vyžaduje podľa zák. č. 82/2005 Z. z. o nelegálnej práci a nelegálnom zamestnávaní, predložiť od Zhotoviteľa (vrátane subdodávateľov) zoznam zamestnancov, ktorí sa budú pohybovať po stavenisku. Ak Zhotoviteľ poruší ustanovenia vyššie uvedeného zákona, v dôsledku čoho by príslušný orgán a/alebo úrad vyrubil voči Objednávateľovi sankciu v zmysle príslušných ustanovení zákona, je Zhotoviteľ povinný takto vyrubenú sankciu voči Objednávateľovi v plnom rozsahu uhradiť a súčasne nahradiť všetky náklady vzniknuté Objednávateľovi s uvedenou sankciou a napr. trovy právneho zastúpenia za spracovanie odvolania voči uloženej sankcii a pod. Tým nie je dotknuté právo Objednávateľa na náhradu škody.
  7. Zhotoviteľ si na svoje náklady zabezpečí oplotenie staveniska, dodávky elektriny, vody a ďalších médií na stavenisko po celý čas realizácie diela, ak sa nedohodne s objednávateľom inak. V prípade dohody objednávateľa so zhotoviteľom, objednávateľ umožní zhotoviteľovi prístup k potrebným médiám, pričom podmienky odberu, vyčíslenia  spotreby a ich úhrady budú dohodnuté pri odovzdaní staveniska.
  8. Zhotoviteľ vyhlasuje, že ku dňu uzavretia tejto zmluvy sú mu známi nasledovní subdodávatelia, ktorí sa budú podieľať na plnení predmetu zmluvy (okrem dodávateľov tovaru):

Obchodné meno : ..............................

Sídlo/miesto podnikania : ..............................

IČO : ..............................

Percentuálny podiel z hodnoty plnenia : ..............................

Zapísaná v : ..............................

Osoba oprávnená konať za subdodávateľa : ..............................

Kontakt : ..............................

(pozn.: zoznam subdodávateľov bude rozšírený podľa skutočného počtu subdodávateľov alebo bude v súlade so skutočným stavom uvedené, že ku dňu uzavretia tejto zmluvy zhotoviteľ nezadáva žiadnu časť zákazky podľa tejto zmluvy žiadnemu subdodávateľovi).

* 1. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je zhotoviteľ povinný min. 5 pracovných dní vopred predložiť Objednávateľovi na schválenie každého subdodávateľa, ktorí musia spĺňať stanovené podmienky. Súčasťou požiadavky Zhotoviteľa bude spresnený rozsah prác, ktoré bude pre Zhotoviteľa realizovať subdodávateľ a doklad o oprávnení uskutočňovať stavebné práce vo vzťahu k tej časti predmetu zákazky, ktorý má subdodávateľ plniť. Zhotoviteľ je povinný uviesť údaje o osobe oprávnenej konať za subdodávateľa v rozsahu požadovanom v zák. č. 343/2015 ZVO. Zistený nesúlad bude Objednávateľ považovať za závažné porušenie zmluvných podmienok s následným uplatnením zmluvnej pokuty. Zhotoviteľ nie je oprávnený bez písomného súhlasu Objednávateľa previesť svoje práva a záväzky podľa tejto zmluvy na nového subdodávateľa.
  2. Bez písomného súhlasu Objednávateľa podľa predchádzajúceho bodu tohto článku, formou aktualizácie prílohy č. 2 Informácie o subdodávateľoch, nemôže subdodávateľ vykonávať rozsah prác stanovený Zhotoviteľom. Objednávateľ za subdodávateľa považuje tretiu osobu, ktorá bude Zhotoviteľom poverená realizáciou vybraných položiek rozpočtu stavby na základe zmluvného vzťahu. Objednávateľ si vyhradzuje právo preveriť uvedené skutočnosti na základe dokumentov predložených Objednávateľovi. Zhotoviteľ garantuje spôsobilosť svojich subdodávateľov pre plnenie predmetu zmluvy.
  3. Zhotoviteľ, ktorý spĺňa definičné znaky partnera verejného sektora, a na ktorého sa nevzťahujú výnimky zákona č. 315/2016 Z. z. o registri partnerov verejného sektora a o zmene a doplnení niektorých zákonov má povinnosť zapísať sa do Registra partnerov verejného sektora. V prípade, ak dôjde k zmene údajov napr. k jeho výmazu z registra ako partnera verejného sektora alebo ďalším zmenám, Objednávateľ má právo odstúpiť od tejto zmluvy. Uvedená povinnosť registrácie sa vzťahuje aj na prípadného subdodávateľa.

čl. IX.   
Odovzdanie a prevzatie diela

* 1. Dielo sa považuje za dokončené dňom odovzdania diela Objednávateľovi písomným protokolom o odovzdaní a prevzatí diela, pričom protokol musí byť podpísaný zástupcami obidvoch zmluvných strán a musí byť v ňom vyjadrené, že dielo je odovzdané bez vád a nedorobkov, ktoré bránia jeho trvalému užívaniu.
  2. Objednávateľ nie je povinný prevziať dokončenú časť diela, ak zistené vady a nedorobky bránia plneniu jeho účelu.
  3. Dielo nie je možne preberať po častiach, iba v celku.
  4. Ak Objednávateľ odmieta dielo prevziať, je povinný uviesť dôvody. Po odstránení nedostatkov opakuje sa preberacie konanie v nevyhnutnom rozsahu a spíše sa dodatok k pôvodnej zápisnici,
  5. Ak Objednávateľ do 10 kalendárnych dní od doručenia písomnej výzvy Zhotoviteľa dielo neprevezme bez uvedenia dôvodu alebo písomne Zhotoviteľovi neoznámi dôvody, pre ktoré odmieta dielo odmieta prevziať, považuje sa dielo uplynutím tejto lehoty za prevzaté Objednávateľom v plnom rozsahu a teda odovzdané. Tým nie sú dotknuté prípadné nároky Objednávateľa z vád dodaného diela.
  6. Zhotoviteľ splní zmluvný záväzok podľa čl. III riadnym vykonaním a odovzdaním diela Objednávateľovi nasledovne:
* Zhotoviteľ odovzdáva a Objednávateľ preberá dokončené dielo schopné samostatného užívania podľa zmluvy na samostatnom odovzdaní a prevzatí.
* Zhotoviteľ je povinný písomne Objednávateľovi oznámiť 5 dni vopred pripravenosť na odovzdanie diela s termínom, kedy sa má vypísať preberacie konanie.
* O odovzdaní a prevzatí predmetu plnenia spíše Objednávateľ spoločne so Zhotoviteľom preberací protokol o odovzdaní a prevzatí diela.
* Ak Objednávateľ odmietne predmet plnenia prevziať, spíše Objednávateľ a Zhotoviteľ zápisnicu, v ktorej uvedú svoje stanoviská a ich odôvodnenie.
  1. Za dokončené dielo sa považuje dielo po úplnom a riadnom vyhotovení podľa dohodnutého rozsahu a po odstránení všetkých vád.
  2. K preberaciemu konaniu je Zhotoviteľ povinný pripraviť všetky doklady, ktoré sú súčasťou predmetu plnenia a odovzdať ich Objednávateľovi, ak ich neodovzdá už v priebehu vykonávania diela. Ide najmä o nasledujúce doklady:

**atesty použitých materiálov,**

**kópiu stavebného denníka,**

**doklady preukazujúce kvalitu a rozsah odovzdávaného diela v troch vyhotoveniach,**

**prehlásenie o zhode v súlade s príslušnými právnymi predpismi, vrátane doloženia atestov použitých materiálov,**

**projekt skutočného vyhotovenia stavby,**

**fotodokumentáciu stavby.**

* 1. Ak má vykonané dielo ojedinelé vady a nedorobky, ktoré samé o sebe ani v spojení s inými nebránia bezpečnej prevádzke, Objednávateľ môže dielo prevziať, s tým že Zhotoviteľ takéto vady a nedorobky bez zbytočného odkladu odstráni na vlastné náklady, čo bude evidované v Protokole o odovzdaní a prevzatí diela. Táto skutočnosť nebráni nároku Zhotoviteľa na zaplatenie ceny diela v súlade s čl. V. tejto zmluvy na doteraz realizované stavebné práce, ktoré nevykazujú vady a nedorobky.

čl. X.   
ZMLUVNÉ POKUTY

* 1. Pri omeškaní Zhotoviteľa s vykonaním diela má objednávateľ voči zhotoviteľovi právo na zaplatenie zmluvnej pokuty vo výške 0,5 % z ceny diela za každý deň omeškania. Zhotoviteľ je povinný túto zmluvnú pokutu uhradiť.
  2. V prípade omeškania Objednávateľa s úhradou peňažných záväzkov Zhotoviteľovi má Zhotoviteľ voči Objednávateľovi právo na zaplatenie úroku z omeškania z dlžnej sumy vo výške v zmysle ustanovení Obchodného zákonníka. Objednávateľ je povinný tento úrok z omeškania zaplatiť.
  3. Zmluvné pokuty a úroky z omeškania, dohodnuté touto zmluvou hradí povinná strana  
     nezávisle od toho, či a v akej výške vznikne druhej zmluvnej strane v tejto súvislosti škoda, ktorú možno vymáhať samostatne.
  4. Ak Zhotoviteľ neodstráni vady diela uvedené v preberacom protokole o odovzdaní a prevzatí diela v lehote určenej na ich odstránenie alebo počas záručnej lehoty v čase určenom v tejto zmluve, zaplatí Objednávateľovi zmluvnú pokutu vo výške 50,-- EUR za každý deň omeškania a za každý jednotlivý prípad.
  5. Ak Objednávateľovi vznikne škoda z dôvodu nedodržania termínu ukončenia realizácie diela v zmluvnom termíne, Zhotoviteľ ju uhradí v plnej výške.
  6. Úhrada alebo zápočet zmluvnej pokuty nezbavuje Zhotoviteľa povinnosti dielo riadne dokončiť ani jeho ďalších povinnosti podľa zmluvy.
  7. Lehota splatnosti zmluvnej pokuty je do 30 dní odo dňa doručenia výzvy, ktorou bude uplatnená zmluvná pokuta.

čl. XI.   
ODSTÚPENIE OD ZMLUVY

* 1. Odstúpenie od zmluvy musí byť oznámené zmluvnej strane písomne a je účinné dňom doručenia oznámenia o odstúpení zmluvnej strane.
  2. Objednávateľ môže až do dokončenia diela odstúpiť od zmluvy v nasledovných prípadoch:
* ak Zhotoviteľ je v konkurznom konaní alebo reštrukturalizačnom konaní alebo vstúpi do likvidácie,
* ak Zhotoviteľ mešká s ukončením diela podľa zmluvnej lehoty a ani v primeranej lehote určenej Objednávateľom dielo nedokončí,
* ak Zhotoviteľ v súvislosti s plnením predmetu zmluvy uzavrel takú dohodu, ktorá predstavuje porušenie podmienok tejto zmluvy,
* ak napriek písomnému upozorneniu Objednávateľom v stavebnom denníku nie sú zo strany Zhotoviteľa dodržané platné predpisy BOZP, požiarnej ochrany a ochrany životného prostredia na stavbe diela,
* ak nie sú po výzve Objednávateľa v stavebnom denníku realizované práce v súlade s požiadavkou na kvalitu realizácie diela,
* ak Zhotoviteľ porušil svoje zmluvné záväzky takým spôsobom, ktorý neumožňuje vecnú a časovú realizáciu diela.
  1. Zhotoviteľ môže odstúpiť od zmluvy v nasledovných prípadoch:
* ak Objednávateľ neplní zmluvu, alebo porušil povinnosti z nej vyplývajúce a tým Zhotoviteľovi znemožní vykonanie diela,
* ak Objednávateľ bezdôvodne, najneskôr do 3 mesiacov neuhradí dohodnutú platbu,
* ak Objednávateľovi písomne bezvýsledne určil dodatočne primeranú lehotu na splnenie záväzkov, vyplývajúcich zo zmluvy (ak tieto neplní) a písomne prehlásil, že po uplynutí tejto lehoty odstúpi od zmluvy.
  1. V prípade, že dôjde k predčasnému skončeniu zmluvného vzťahu z dôvodov na strane Zhotoviteľa, je Objednávateľ oprávnený fakturovať Zhotoviteľovi zmluvnú pokutu vo výške 10 % z celkovej ceny diela.
  2. Ak dôjde k zrušeniu alebo odstúpeniu od tejto zmluvy na strane Objednávateľa bez zavinenia Zhotoviteľa, bude Zhotoviteľ fakturovať Objednávateľovi práce rozpracované ku dňu zrušenia alebo odstúpenia od zmluvy vo výške podľa rozsahu vykonaných prác na predmete zmluvy. Nárok na úhradu prác a dodávok realizovaných Zhotoviteľom ku dňu odstúpenia od zmluvy zostáva Zhotoviteľovi zachovaný a vyúčtuje sa podľa zmluvných cien.
  3. Zhotoviteľ protokolárne odovzdá a objednávateľ prevezme práce, ktoré Zhotoviteľ vykonal v priebehu realizácie diela, najneskôr do 30 dní po odstúpení od zmluvy. Zhotoviteľ je povinný predložiť overiteľné vyúčtovanie vykonaných služieb, prác a dodávok vrátane príslušných dokladov.
  4. Zmluvu o dielo možno zmeniť počas jej trvania bez nového verejného obstarávania len za podmienok podľa § 18 ZoVO.

**čl. XII.   
ZÁVEREČNÉ USTANOVENIA**

* 1. Táto zmluva bola uzatvorená slobodne a vážne, určite a zrozumiteľne, zmluvné strany si zmluvu riadne prečítali a s jej obsahom bez výhrad súhlasia.
  2. Ostatné zmluvné vzťahy touto zmluvou výslovne neupravené sa riadia príslušnými ustanoveniami Obchodného zákonníka a ostatnými právnymi predpismi Slovenskej republiky.
  3. Ak nie je možné doručiť akúkoľvek písomnosť podľa tejto zmluvy adresátovi na adresu jeho sídla uvedenú v tejto zmluve, alebo ak adresát odmietne akúkoľvek písomnosť prevziať, považuje sa písomnosť za doručenú dňom nasledujúcim po dni vrátenia sa nedoručenej písomnosti späť odosielateľovi, a to aj vtedy, ak sa adresát o tom nedozvie. Domnienka doručenia platí len v prípade, že sa písomnosť doručuje doporučene.
  4. Zmluva je vyhotovená v štyroch rovnopisoch, z ktorých Objednávateľ obdrží tri (3) vyhotovenia a Zhotoviteľ jedno (1) vyhotovenie.
  5. Meniť a dopĺňať text tejto zmluvy je možné len formou písomných dodatkov, ktoré budú platné ak budú riadne potvrdené a podpísané oprávnenými zástupcami oboch zmluvných strán.
  6. Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám, bez jeho písomného súhlasu, alebo tieto informácie nepoužijú na iné účely ako na plnenie podmienok tejto zmluvy.
  7. Objednávateľ v súvislosti s povinnosťou zverejnenia zmluvy podľa § 47a Občianskeho zákonníka a § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov, zabezpečí ochranu práv zhotoviteľa vyplývajúcich z § 17 Obchodného zákonníka týkajúcich sa obchodného tajomstva a § 11 Občianskeho zákonníka, týkajúceho sa práva na ochranu osobnosti (ďalej len „právne predpisy“). Objednávateľ konkrétne zabezpečí ochranu (anonymizovanie) tých ustanovení zmluvy o dielo (vrátanej jej príloh), ktoré Zhotoviteľ náležite označí. V súlade s § 47a ods. 3 Občianskeho zákonníka tým nie je dotknutá účinnosť týchto ustanovení, ktoré neboli zverejnené.
  8. Zhotoviteľ vyslovuje súhlas so spracovaním osobných údajov potrebných na realizáciu tejto zmluvy a súčasne vyslovuje súhlas so zverejnením svojich údajov a údajov ním oprávnených fyzických osôb. Žiadna skutočnosť, obsiahnutá v ustanoveniach tejto zmluvy, nie je predmetom obchodného tajomstva, ani povinnej mlčanlivosti, okrem skutočností zhotoviteľom výslovne označených.
  9. Zhotoviteľ berie na vedomie, že Objednávateľ je povinnou osobou v zmysle § 2 zákona č. 211/2000 Z. z. o slobodnom prístupe k informáciám v platnom znení a súhlasí so zverejnením a sprístupnením obsahu tejto zmluvy.
  10. Táto zmluva nadobúda platnosť dňom jej podpisu oboma zmluvnými stranami. Zmluva nadobúda účinnosť dňom nasledujúcim po dni jej zverejnenia na webovom sídle Objednávateľa a zároveň po splnení odkladacej podmienky, ktorou je schválenie finančných prostriedkov v rozpočte mesta Levoča uznesením Mestského zastupiteľstva v Levoči.
  11. V prípade nesplnenia odkladacej podmienky si objednávateľ vyhradzuje právo využiť inštitút odkladacej podmienky a následne od zmluvy odstúpiť.

1. Zhotoviteľ je povinný strpieť výkon kontroly, auditu a overovania súvisiaceho s predmetom zmluvy kedykoľvek počas platnosti a účinnosti zmluvy o poskytnutí príspevku a to oprávnenými osobami a poskytnúť im všetku potrebnú súčinnosť. Oprávnenou osobou na výkon kontroly sú najmä:

a) Ministerstvo kultúry Slovenskej republiky a ním poverené osoby,

b) Ministerstvo financií Slovenskej republiky a ním poverené osoby,

c) Úrad vládneho auditu,

d) Protimonopolný úrad Slovenskej republiky,

e) Kontrolné orgány Európskej únie,

f) Výbor pre vnútorný audit a vládny audit;

g) Najvyšší kontrolný úrad Slovenskej republiky;

h) Splnomocnení zástupcovia Európskej Komisie a Európskeho dvora audítorov.

* 1. Zmluvné strany po oboznámení sa s obsahom tejto zmluvy vyhlasujú, že súhlasia s jej obsahom a potvrdzujú, že táto zmluva bola spísaná na základe pravdivých údajov a nebola dohodnutá v tiesni, ani za inak jednostranne nevýhodných podmienok. Na dôkaz toho pripájajú svoje podpisy.

V Levoči dňa................... V .........................., dňa .........................

Objednávateľ: Mesto Levoča Zhotoviteľ: ....................................

....................................................................................................................

Ing. Miroslav Vilkovský, MBA (titul, meno, priezvisko,

primátor mesta funkcia oprávnenej osoby)

**Zoznam príloh k Zmluve o dielo:**

Príloha č. 1 Ocenený výkaz výmer.

Príloha č. 2 Informácie o subdodávateľov.